Pierre Laporte

Pierre Laporte (25. helmikuuta 1921 – 17. lokakuuta 1970) oli kanadalainen poliitikko. Hän toimi Québecin maakunnallisena varapääministerinä ja työministerinä. 

Laporte syntyi Montrealissa ja toimi vuosina 1945–1961 Le Devoir -lehden toimittajana. Hänet nimitettiin varapää- ja työministeriksi Robert Bourassan noustua Québecin pääministeriksi vuonna 1970. 

Québecin vapautusrintamaksi kutsuttu terroristijärjestö kidnappasi Laporten tämän kotoa "lokakuun kriisissä" 1970. Hänet löydettiin viikon kuluttua kuolleeksi kuristettuna. Pierre Laporte -silta on nimetty postuumisti hänen mukaansa.

Kanadalaiset poliitikot
Vuonna 1921 syntyneet
Vuonna 1970 kuolleet
Ihmisryöstön uhrit